L-Unjoni Ewropea ttenni l-appoġġ sħiħ tagħha għar-Riżoluzzjoni 2166 tal-Kunsill tas-Sigurtà tan-Nazzjonijiet Uniti, li tesiġi li dawk responsabbli għat-twaqqigħ tat-titjira MH17 fis-17 ta' Lulju 2014 jinżammu responsabbli u li l-Istati kollha jikkooperaw bis-sħiħ mal-isforzi biex tiġi stabbilita r-responsabbiltà. Fl-24 ta' Mejju 2018, l-Iskwadra ta' Investigazzjoni Konġunta ppreżentat sejbiet ulterjuri tal-investigazzjoni indipendenti, professjonali u imparzjali tagħha. Hija kkonkludiet li l-istallazzjoni BUK użata biex twaqqa' t-titjira MH17 kienet tappartjeni mingħajr ebda dubju lill-forzi armati tal-Federazzjoni Russa. L-Unjoni Ewropea tappella lill-Federazzjoni Russa biex taċċetta r-responsabbiltà tagħha u biex tikkoopera bis-sħiħ mal-isforzi kollha biex tiġi stabbilita r-responsabbiltà.